**OBRAZLOŽENJE GODIŠNJEG IZVJEŠTAJA O IZVRŠENJU FINANCIJSKOG PLANA ZA RAZDOBLJE 01.01.2023. – 31.12.2023.**

Osnovna škola Marina Držića posluje u skladu sa Zakonom o odgoju i obrazovanju u osnovnoj i srednjoj školi te Statutom škole. Škola obavlja djelatnost osnovnoškolskog obrazovanja. Nastava se odvija u jednoj smjeni.

Godišnji financijski izvještaj Osnovne škole Marina Držića sastavljeni su nakon što su proknjižene sve poslovne promjene, događaji i transakcije za razdoblje siječanj – prosinac 2023., nakon što su knjiženja obavljena pravilno i ažurno temeljem vjerodostojne knjigovodstvene dokumentacije prema propisanom računskom planu i u skladu s financijskim planom odobrenim od nadležnih tijela. Izvještaji su sastavljeni i predani su prema odredbama Pravilnika o financijskom izvještavanju u proračunskom računovodstvu (Nar. nov., broj 03/15, 93/15, 135/15, 2/17,28/17, 112/18, 126/19, 145/20, 31/21, 37/22) u zakonu određenim rokovima. Obrasci su popunjeni u Registru proračunskih i izvanproračunskih korisnika na obrascima dostupnim u istom.

Člancima 81. do 86. Zakona o proračunu (NN 144/2021) propisana je obveza izrade, podnošenja i usvajanja polugodišnjih i godišnjih izvještaja o izvršenju financijskih planova školskih i predškolskih ustanova kao proračunskih korisnika. Sadržaj, izgled i podnošenje izvještaja o izvršenju financijskog plana detaljno su uređeni člancima 30. do 52. Pravilnika o polugodišnjem i godišnjem izvještaju o izvršenju proračuna i financijskog plana (NN 85/2023).

Godišnji izvještaj o izvršenju financijskog plana proračunskog korisnika sadrži:

• opći dio,

• posebni dio,

• obrazloženje i

• posebne izvještaje

1. **OPĆI DIO**

**PRIHODI**

Prihodi proračuna za 2023. godinu planirani su u iznosu 2.355.545, 00 €. U razdoblju od 01. siječnja 2023. godine do do 31. prosinca 2023. ostvareni prihodi su iznosili 2.327,286,82 € što je 98,80 % u odnosu na ukupno planirane prihode proračuna za 2023. godinu.

***Skupina 63 – Pomoći iz inozemstva i subjekata unutar općeg proračuna***

Prihodi od pomoći planirani su u iznosu 1.823.018,00 €, a ostvareni su u iznosu 1.805.288,83 € (99,03 %). Odnose se na pomoći državnog proračuna za programe kao što su besplatni obroci, nabava školskih udžbenika i knjiga za školsku knjižnicu, didaktiku, prijevoz kombijem i individualni prijevoz učenika s posebnim potrebama kao i Ministarstva znanosti i obrazovanja za plaće i materijalna prava zaposlenih.

***Skupina 65 – Prihodi od upravnih i administrativnih pristojbi, pristojbi po posebnim propisima i naknada***

Ovi prihodi planirani su u iznosu 47.700,00 €, a ostvareni su u iznosu 42.540,48 € (89,18 %). Odnose se na uplatu roditelja za projekte Produženi boravak, kao i na plaćanje članarine za projekt Školski šport.

***Skupina 66 – Prihodi od prodaje proizvoda i robe te pruženih usluga i prihodi od donacija te povrati po protestiranim jamstvima***

Ovi prihodi planirani su u iznosu 21.699,00 €, a ostvareni su u iznosu 22.198,84 € ( 102,30 % ) te se odnose na prihode od najma prostora tijekom školske godine ( Umjetnička škola, Plesni studio Lazareti, Plesni studio Du Point) , kao i na tekuće i kapitalne donacije od fizičkih osoba i neprofitnih organizacija koju su ostvarene te nisu mogle biti unaprijed planirane.

***Skupina 67 – Prihodi iz nadležnog proračuna i od HZZO-a temeljem ugovornih obveza***

Prihodi iz nadležnog proračuna planirani su u iznosu 461.077,00 €, a ostvareni su u iznosu od 455.266,49 €. ( 98,74% ) Odnose se na prihode koji pokrivaju troškove projekata koji se financiraju iz proračuna grada Dubrovnik.

***Skupina 71 – Prihodi od prodaje nefinancijske imovine***

Prihodi su planirani u iznosu 300,00 €, a ostvareni su u iznosu 258,81 € (86,27 %). Odnose se na prihode od stambene imovine.

**RASHODI**

Rashodi proračuna za 2023. godinu planirani su u iznosu 2.355.545,00 €, Ostvareni rashodi u razdoblju od 01. siječnja 2023. godine do 31. prosinca 2023. iznose 2.334.244,85 € što je 99,10 % u odnosu na ukupne planirane rashode proračuna za 2023. godinu.

***Skupina 31 – Rashodi za zaposlene***

Ostvareni su rashodi u iznosu 1.902.858,41 € (99,42 %). U ukupnim izvršenim rashodima najveći dio se odnosi na rashode za zaposlene koji se isplaćuju kao pomoći Ministarstva znanosti i obrazovanja. U ovim rashodima nalaze se i rashodi za zaposlene u projektima koji se financiraju iz Proračuna grada Dubrovnika (Produženi boravak, Dnevni boravak djece s poteškoćama, Asistenti u nastavi).

***Skupina 32 – Materijalni rashodi***

Ostvareni su rashodi u iznosu od 240.935,31 € (97,87 %). Materijalne rashode čine naknade troškova zaposlenima, rashodi za materijalnu energiju i usluge, rashodi za usluge, ostali nespomenuti rashodi poslovanja. Najveću stavku čine rashodi za materijal i energiju.

***Skupina 34 – Financijski rashodi***

Ostvareni su rashodi u iznosu 858,39 (107,30 %) koji se odnose na bankarske usluge i zatezne kamate.

***Skupina 37 – Naknade građanima i kućanstvima na temelju osiguranja i druge naknade***

Ostvareni su rashodi u iznosu 131,318,75 € što je 97,17 % u odnosu na ukupne planirane rashode. Ova skupina rashoda se odnosi na nabavku obrazovnih materijala koje je financirao grad Dubrovnik za školsku godinu 2023./2024. i sufinanciranje cijene prijevoza Udruzi Dva Skalina – posebnog razrednog odjela Škole, i za provedbu besplatne prehrane učenike te individualni prijevoz roditelja koje financira Ministarstvo znanosti i obrazovanja

***Skupina 38 – Ostali rashodi***

Ostali rashodi za 2023. godinu ostvareni su u iznosu 1.146,95 € što čini 99,73% u odnosu na planirane rashode.

Ovi rashodi se odnose za nabavku zaliha besplatnih menstrualnih higijenskih potrepština (uložaka) u školama i skloništima za žene žrtve nasilja sukladno Odluci Ministarstva znanosti i obrazovanja.

***Skupina 42 – Rashodi za nabavu proizvedene dugotrajne imovine***

Rashodi za nabavu proizvedene dugotrajne imovine ostvareni su u iznosu 57.127,04 € što čini 97,91 % u odnosu na planirane rashode.

Ovi rashodi se odnose na nabavu uredske opreme i namještaja, komunikacijske opreme, sportske opreme, opreme za ostale namjene kao i udžbenika i knjiga za školsku knjižnicu.

1. **POSEBNI DIO**

Rashodi poslovanja i rashodi za nabavu nefinancijske imovine ostvareni su u ukupnom iznosu od 2.334.244,85 € te su raspoređeni prema programima, aktivnostima i izvorima financiranja. Indeks izvršenja u odnosu na plan je 99,09 %.

***18054 Decentralizirane funkcije – Minimalni financijski standard***

Opći cilj: Postizanje i održavanje standarda u školi sukladno pedagoškim standardima . Osiguranje uvjeta za intelektualni, tjelesni, estetski, društveni, moralni i duhovni razvoj djeteta, u skladu s njegovim sposobnostima i sklonostima, prema načelu jednakosti obrazovnih šansi za sve učenike.

Posebni cilj: Racionalnim korištenjem sredstava (uštedama) poboljšati materijalni standard obrazovanja jačanjem partnerstva svih odgojno obrazovnih čimbenika na lokalnoj, regionalnoj i nacionalnoj razini.

***18054001 Materijalni i financijski rashodi***

Cilj ovog programa je postizanje i održavanje standarda u školi sukladno pedagoškim standardima. Osiguranje uvjeta za intelektualni, tjelesni, estetski, društveni, moralni i duhovni razvoj djeteta, u skladu s njegovim sposobnostima i sklonostima, prema načelu jednakosti obrazovnih šansi za sve učenike, a poseban cilj je racionalnim korištenjem sredstava (uštedama) poboljšati materijalni standard obrazovanja jačanjem partnerstva svih odgojno obrazovnih čimbenika na lokalnoj, regionalnoj i nacionalnoj razini.

Kroz program Materijalni i financijski rashodi podmiruju se opći i rashodi za tekuće i investicijsko održavanje škole. Opći rashodi: dnevnice, smještaj i troškovi prijevoza na službena putovanja, stručna usavršavanja prema programu MZO, pedagošku dokumentaciju, uredski i materijal za nastavu, pedagoška i druga obvezatna periodika, seminari, stručna literatura i časopisi prema uputi MZO, nabava pribora za izvođenje nastavnih planova i programa, nabava sitnog inventara i sredstava zaštite na radu, zakupnine prostora i opreme za realizaciju nastave, materijal i usluge za tekuće održavanje zgrada, opreme i sredstava rada, ostali materijal, , sredstva za zaštitu na radu, materijala za održavanje i čišćenje zgrada, energenti, komunalne usluge i naknade, telefonske i ostale usluge za komunikaciju i prijevoz, povećani troškovi za održavanje računalne opreme, intelektualne usluge, ugovori o djelu, zdravstveni pregledi zaposlenika, osiguranje imovine, rashodi za redovite propisane kontrole instalacija i postrojenja čije neotklanjanje ugrožava sigurnost učenika i zaposlenika, otklanjanje nedostataka utvrđenih po ovlaštenim pravnim osobama i upravnim tijelima (inspekcijski nalazi), reprezentacija, bankarske usluge i zatezne kamate, ostali tekući troškovi, usluge i financijski rashodi koji su nužni za ostvarivanje nastavnog plana i programa škole.

Troškovi tekućeg i investicijskog održavanja postrojenja i opreme, troškovi tekućeg i investicijskog održavanja građevinskih objekata.

Kontinuirano održavanje školskog prostora za održavanje minimalnog pedagoškog standarda.

Pokazatelj uspješnosti ovog projekta: Kontinuirano i redovito podmirivanje tekućih rashoda škole sukladno Odluci o kriterijima i mjerilima za osiguravanje minimalnog financijskog standarda javnih potreba u osnovnom školstvu na području Grada Dubrovnika.

Kontinuirano tekuće održavanje opreme i školskih zgrada je na razini standarda javnih potreba u osnovnom školstvu.

Izvještaj o postignutim ciljevima: Sva financijska i materijalna sredstva za 2023. godinu, utrošena su sukladno Odlukama Školskog odbora i Financijskog plana Osnovne škole Marina Držića, Dubrovnik za 2023. godinu.

***18054004 – Redovna djelatnost osnovnog obrazovanja***

Nastavno osoblje obavlja odgojno obrazovne poslove u svezi s izvođenjem nastavnog plana i programa, neposrednog odgojno obrazovnog rada s učenicima, aktivnosti u skladu s potrebama i interesima učenika te promicanje stručno-pedagoškog rada škole i ostalih stručno pedagoških poslova u skladu sa zakonom, provedbenim propisima, godišnjim planom i programom rada škole i školskim kurikulumom u 40-satnom radnom tjednu, o čemu im se izdaje rješenje o tjednom i godišnjem zaduženju. Tjedne radne obveze učitelja i stručnih suradnika propisuje ministar Pravilnikom. Nenastavno osoblje prema Pravilnik o djelokrugu rada tajnika te administrativno tehničkim i pomoćnim poslovima koji se obavljaju u osnovnoškolskoj ustanovi obavlja opće, pravne i kadrovske poslove, računovodstvene i knjigovodstvene poslove, poslove vođenja i čuvanja pedagoške dokumentacije i evidenciju te ostale evidencije, poslove tehničkog održavanja i rukovanja opremom i uređajima, poslove održavanja čistoće objekata i okoliša te druge pomoćne poslove u skladu sa zakonskim propisima, podzakonskim i provedbenim propisima te godišnjim planom i programom rada Škole. Djelokrug rada, popis poslova, broj izvršitelja te količinu radnog vremena na tim poslovima propisuje ministar.

Pokazatelj uspješnosti: U 2023. godini izdaci za zaposlene isplaćivani su u skladu s propisima radnog prava i dosegnutim pravima temeljem Kolektivnih ugovora.

Izvještaj o postignutim ciljevima: Masa izdataka za plaće i ostale rashode za zaposlene se povećavala u odnosu na prethodnu godinu, ostali izdaci za zaposlene su se isplaćivali prema dosegnutim pravima iz kolektivnih ugovora, a isplate se u se vršile redovito mjesečno bez kašnjenja.

***18055 Decentralizirane funkcije – iznad minimalnog standarda***

Opći cilj ovih programa je poboljšanje standarda u osnovnom školstvu iznad minimalnog, a sukladno pedagoškim standardima, a poseban cilj je omogućiti učenicima razvijanje različitih sposobnosti i zanimanja za određena područja i specijalnosti uz mentorstvo naših učitelja izvan redovne nastave kroz projekte: Produženi boravak, Tekuće i investicijsko održavanje iznad minimalnog standarda, Asistent u nastavi, Sufinanciranje Školskog športskog kluba, Shema školskog voća, Ostali projekti u osnovnom školstvu, Dnevni boravak djece s poteškoćama.

***18055002 – Ostali projekti u osnovnom školstvu***

Cilj i svrha ovog projekta je pružanje financijske pomoći za pokrivanje materijalnih i financijskih rashoda za potrebe redovnog poslovanja.

Unutar ovog projekta vode se sredstva od Grada za Maškarani školski dan i njihovo sudjelovanje u Dubrovačkom karnevalu. Sredstva vlastitih prihoda, koje Škola ostvari od iznajmljivanja dvorane. Sredstva su utrošena sukladno Odluci o trošenju vlastitih prihoda. Sredstva od tekućih donacija su utrošena za potrebe djece s posebnim potrebama. Sredstva od nefinancijske imovine utrošena su za tekuće održavanje. Sredstva s naslova osiguranja, refundacije štete i totalne štete utrošena su za popravak tableta učenika. Sredstva dobivena od MZO-a za Školu s posebnim potrebama utrošena su za prehranu, didaktiku, gorivo za školski kombi i individualni prijevoz djece te za rad dva stručna aktiva. Ostali nespomenuti prihodi utrošeni su za namjenu za koju su predviđeni.

***18055006 – Produženi boravak***

Produženi boravak provodi se kao sustavni program brige za djecu nižih razreda (1. i 2. raz.), koji uključuje organizirani boravak u školi izvan nastave, dodatni odgojno-obrazovni rad i prehranu. Utvrđivanje nutricionistički zahtjeva, uvjeta i načina organiziranja prehrane u nadležnosti su osnivača, higijensko-sanitarne uvjete nadzire sanitarna inspekcija ureda državne uprave u županiji. Organizaciju i način financiranja Programa produženog boravka u osnovnim školama Grada Dubrovnika, Grad Dubrovnik utvrdio je Pravilnikom o organizaciji Programa produženog boravka u osnovnim školama grada Dubrovnika kojeg je donijelo Gradsko vijeće Grada Dubrovnika.

Izvještaj o postignutim ciljevima: Plan i program projekta u cijelosti je ispunjen za prošlu školsku godinu.

Produženi boravak je neobvezni oblik neposrednoga odgojno-obrazovnog rada namijenjen učenicima nižih razreda u kojem oni prije ili nakon redovite nastave izvršavaju školske obveze, hrane se te uz stručno vodstvo učitelja na kvalitetan i raznolik način provode svoje slobodno vrijeme. Osim osnovnih ciljeva odgoja i obrazovanja kreiraju se i širi društveni zadaci iz područja društvene brige koji bi se inače sami morali izvršavati kod kuće, primjerice, pisanje domaće zadaće za djecu kao i pomoć zaposlenoj i preopterećenoj obitelji u odgoju djece. Sastavnice produženoga boravka sastoje se od dobro organiziranih odgojnih funkcija i uključuju razvijanje radnih navika učenika, razvijanje higijenskih navika učenika, razvijanje kulture ponašanja, razvijanje sposobnosti komunikacije, razvijanje emocija kao i doživljaja i emocionalne kontrole, razvijanje prosocijalnog ponašanja te osjećaja uspješnosti i nošenja s neuspjehom, razvijanje vlastitih interesa učenika te naposljetku razvijanje ekološki prihvatljivog ponašanja. Suvremeni način života sve većem broju roditelja nameće potrebu zbrinjavanja djeteta mlađe školske dobi koje nakon redovne nastave odlazi kući i bez nadzora provodi vrijeme do dolaska roditelja. Roditelji učenika koji su bili korisnici Produženog boravka protekle školske godine zadovoljni su ponuđenim programom, a vidljivi su i rezultati projekta očiti kroz socijalizaciju , uspjeh učenika, racionalno korištenje slobodnog vremena, planiranje rada, samostalnost.

***18055021 – Tekuće i investicijsko održavanje iznad minimalnog standarda***

Tijekom 2023. godine odrađeni su radovi projektiranja izmjene električnih instalacija i uvođenja vatrodojave u prostoru Škole za učenike od 5.-8. razreda.

***18055036 – Asistent u nastavi***

Asistent u nastavi, oblik je podrške učenicima s posebnim obrazovnim potrebama koji su uključeni u redovan sustav odgoja i obrazovanja.

Asistent u nastavi direktno radi u nastavi i predstavlja podršku. Asistent u nastavi direktno radi s učenikom po 4 sata dnevno, 5 dana u tjednu (ukupno 20 sati tjedno) u razrednoj nastavi te 5 sati dnevno, 5 dana u tjednu (ukupno 25 sati) u predmetnoj nastavi.

Troškove provedbe projekta (financiranje rada asistenta) pokriva Grad Dubrovnik uz sufinanciranje sredstvima iz EU projekta.

Izvještaj o postignutim ciljevima: Podizanje kvalitete školovanja učenika s posebnim odgojno obrazovnim potrebama u sustavu redovnog osnovnog školovanja, kvalitetniji oblik podrške učenicima s teškoćama u razvoju pri integraciji u redovni sustav obrazovanja, pomoćnik (asistent) u nastavi tijekom nastavnog procesa pruža potporu učeniku s TUR, učitelju i razrednom odjelu u cjelini.

Pokazatelj rezultata: Uključivanje djece s teškoćama u razvoju pružanjem jednake šanse za kvalitetno obrazovanje kao i djeci koja nemaju takvih potreba. Na taj način, ona se obrazuju, socijaliziraju, odrastaju i aktivno sudjeluju u prirodnom školskom okruženju sa svojim vršnjacima. Zbog njihovih specifičnih teškoća, bile to obrazovne, zdravstvene ili teškoće u socijalnom funkcioniranju, nekoj djeci potrebna je dodatna pomoć koju im učitelji sami ne bi mogli pružiti u tolikoj mjeri i zbog toga je bitno da se djeci osigura pomoć i podrška asistenta u nastavi. Oni pomažu djeci s teškoćama u razvoju u sudjelovanju socijalnim i odgojno-obrazovnim procesima u školi, pazeći pri tome da doziraju svoju pomoć onoliko koliko je to djetetu potrebno kako ne bi ograničavali djetetovu samostalnost. Osim toga, asistenti surađuju s roditeljima djeteta, učiteljima/nastavnicima, stručnim suradnicima i ostalim zaposlenicima škole jer samo tako rad s djetetom s teškoćama može biti potpun i uspješan

***18055037 – Sufinanciranje školskog športa***

Školski sportski klub OŠ Marina Držića se zove Vidra. Sportske sekcije realiziraju treninge u školskoj dvorani po unaprijed definiranom rasporedu treninga za svaku te sudjeluju na među školskim natjecanjima organiziranim od strane školskog sportskog saveza također po unaprijed definiranom kalendaru natjecanja. Na početku školske godine provode se upisi za nove polaznike s ciljem animacije što većeg broja djece . Ovisno o broju polaznika svaka od sekcija dobiva broj tjednih termina u školskoj dvorani za realizaciju treninga.

Redovito odvijanje programa redovnog sustava natjecanja školskih športskih klubova, redovito odvijanje trenažnih procesa i obuka djece prema utvrđenom fondu sati, potpuno pokrivanje rashoda sukladno sklopljenim ugovorima o djelu s trenerima-vanjskim suradnicima

Izvještaj o postignutim ciljevima: Animacija što većeg broja školske djece i njihovo aktivno uključivanje u proces treninga i natjecanja s ciljem pozitivnog utjecaja na unapređenje zdravlja i razvijanja navika zdravog načina življenja. Usklađenost programa/projekta s nacionalnim strategijama, programima i javnim politikama.

Pokazatelj rezultata: Organizirati rad i ustroj školskih športskih društava na učinkovit način, kako bi okupljala veći broj učenika, postala primjer uspješnih škola i bila temelj sustava školskoga športa.

Cilj ovog projekta je razviti svijest o važnosti tjelesnog vježbanja za očuvanje i unaprjeđenje zdravlja, usavršiti kineziološka znanja i vještine i znati ih primijeniti u sportskim i sportsko rekreacijskim aktivnostima.

***18055039 – Nabava školskih udžbenika***

Ministarstvo znanosti i obrazovanja financira nabavu udžbenika od 1. do 8. razreda.

Cilj je pomoć pri realizaciji obveznog osnovnog obrazovanja u RH, implementacija sustava „Škola za život“ i sustava „E-škola“.

***18055040 – Shema školskog voća***

Republika Hrvatska nastavlja provedbu školske sheme odnosno dodjelu besplatnih obroka voća, povrća, mlijeka i mliječnih proizvoda te edukativne aktivnosti za djecu u osnovnim i srednjim školama s ciljem:

• povećanja unosa svježeg voća i povrća te mlijeka i mliječnih proizvoda te smanjenja unosa hrane s visokim sadržajem masti, šećera i soli u svakodnevnoj prehrani učenika,

• podizanja razine znanja o važnosti zdrave prehrane i nutritivnim vrijednostima svježeg voća i povrća te mlijeka i mliječnih proizvoda i

• edukacije učenika u cilju smanjenja otpada od hrane.

Pokazatelji uspješnosti: Redovita isporuka voća, podjela učenicima istog dana, briga učitelja, nastavnika i ostalog osoblja oko provedbe programa Školske sheme.

OŠ Marina Držića je i tijekom 2023. godine sudjelovala u provođenju školske sheme školskog voća.

Pokazatelj rezultata: Promovirati zdravu prehranu i prehrambene navike kod djece.

Cilj: Sve učenike Škole potaknuti na razvijanje zdravih prehrambenih navika.

***18055043 – Prehrana za učenike u osnovnim školama***

Od drugog polugodišta školske godine 2022/2023 odnosno od siječnja 2023. godine krenulo se s projektom financiranja besplatnog školskog obroka za sve učenike osnovnih škola u Republici Hrvatskoj, gdje se organizira nutritivno vrijedni hladni obrok sukladno smjernicama Hrvatskog zavoda za javno zdravstvo, i to dok se ne steknu infrastrukturne i resorne mogućnosti za uvođenje toplog obroka.

***18056 – Kapitalno ulaganje u školstvo – minimalni financijski rashod***

Opći cilj ovog projekta je poboljšanje standarda u osnovnom školstvu, a sukladno minimalnim pedagoškim standardima, a odnosi se na povećanje i održavanje imovine (zamjena dotrajale nefunkcionalne opreme novom), a posebni cilj je poboljšanje uvjeta rada u postojećim objektima OŠ Marina Držića, poboljšanje opremljenosti učionica i kabineta opremom.

***1805602 – Školska oprema***

U 2023. godini planirala su se ulaganja u novu opremu kako bi se održao minimalni pedagoški standard. Opremanje se izvršilo prema iskazanim potrebama za novim nabavkama, zamijenila se zastarjela i nefunkcionalna oprema novom. Sredstva su se osigurala u proračunu Grada Dubrovnika iz decentraliziranih sredstava.

Pokazatelj uspješnosti: Nabavljena je sva planirana oprema.

Izvještaj o postignutim ciljevima: Plan nabave se izvršio predviđenom dinamikom, do kraja fiskalne godine.

***18157 – Predškolski odgoj i obrazovanje djece s poteškoćama***

***18157001 – Dnevni boravak djece s poteškoćama***

 Učenici s posebnim potrebama, uz svu stručnu pomoć edukatora rehabilitatora trebaju pomoć medicinske sestre, fizioterapeuta i pedagoškog voditelja u razvijanju higijenskih navika, pomoć pri hranjenju, odijevanju, svladavanju najjednostavnijih prepreka. Grad je u 2023. osigurao sredstva za plaće i druga materijalna prava za pet djelatnika. Također i MZO je osigurao sredstva za sufinanciranje programa javnih potreba u predškolskom odgoju i obrazovanju i predškoli za provedbu verificiranih programa, stručno usavršavanje odgajatelja i stručnih suradnika koji provode te programe, nabavu suvremene literature i ostale potrebe programa radi povećanja kvalitete provedbe tih programa.

Ciljna skupina su neposredni korisnici – 10 djece s teškoćama u razvoju i posredni korisnici -roditelji i šira društvena zajednica.

Očekivani rezultati Projekta: Dugotrajnim radom se nastojalo (koliko je to moguće) razviti nerazvijene funkcije. Socijalizacija i samostalnost kao bitne pretpostavke za uključivanje u društvene tijekove i samostalno življenje.

**Podaci o stanju novčanih sredstava na računu na početku i na kraju proračunske godine:**

|  |  |
| --- | --- |
| Stanje sredstava na dan 01.01.2023. | Stanje sredstava na dan 31.12.2023. |
| 37.424,92 € | 47.034,41 € |

**Manjak prihoda poslovanja**

Manjak prihoda poslovanja u 2023. godini unutar projekta 18055043 Prehrana za učenike u osnovnim školama – izvor financiranja Ministarstvo znanosti i obrazovanja, u iznosu od 6.958,03 eura predstavlja metodološki manjak za koji je nadležni proračun uplatio sredstva kroz siječanj 2024. godine. Manjak prihoda unijet će se u Prijedlog rebalansa Financijskog plana za 2024. na način da će se za preneseni manjak prihoda poslovanja umanjiti planirani rashodi i izdaci odnosno povećati planirani prihodi i primici.

Preneseni višak prihoda poslovanja na izvoru financiranja 29 iz 2022. godine utrošen je sukladno Odluci o raspodjeli rezultata poslovanja za 2022. godinu.

**ZAKLJUČNO**:

Izvršenje Financijskog plana pratilo je visinu planiranih sredstava i stvarne potrebe za nabavkama roba, radova i usluga. Nije bilo odstupanja koje bi trebalo posebno obrazložiti. Plan nabave redovito se ažurirao sa svim izmjenama i dopunama Financijskog plana.

Za nabavku obveznih i radnih udžbenika, Grad Dubrovnik proveo je objedinjeni postupak javne nabave za sve osnovne škole.

Financijski izvještaj OŠ Marina Držića sastavljen temeljem Zakona o proračunu, Pravilnika o proračunskom računovodstvu i računskom planu te prema Pravilniku o izvještavanju u proračunskom računovodstvu, dostavljen je FINI, nadležnom Ministarstvu, Poreznoj upravi i nadležnom proračunu 30. siječnja 2024. godine.

U Izvještaj su uključene sve tekuće (svi kontinuirani rashodi na mjesečnoj razini: izdatci za zaposlene, komunalne usluge, telekomunikacijske usluge, energenti...) i kapitalne aktivnosti. Priznati su svi prihodi koji su postali raspoloživi u razdoblju od 1. siječnja do 31. prosinca. Rashodi su priznati na temelju nastanka poslovnog događaja (obveze) neovisno o plaćanju. Donacije nefinancijske imovine iskazane su i u prihodima i u rashodima.

Ovim izvješćem uspoređuje se ostvarivanje tekućih rezultata s ostvarenjem u prethodnoj godini:

* Ukupni prihodi iznose 2.325.553,46 € i veći su za 20,79 % nego prethodne godine
* Ukupni rashodi iznose 2.334.244,85 € i veći su za 21,30 % nego prethodne godine

**Struktura prihoda:**

* Pomoći iz inozemstva i od subjekata unutar općeg proračuna čine 77,63 % ukupnih prihoda i veći su za 21,25 % od prethodne godine
* Prihodi iz nadležnog proračuna čine 19,58 % ukupnih prihoda i veći su za 18,58 % nego prethodne godine
* Ostali i vlastiti prihodi čine 2,79 % od ukupnih prihoda i veći su za 24 % nego prethodne godine

**Struktura rashoda:**

* Rashodi za zaposlene čine 81,52 % ukupnih rashoda i veći su za 16,92 % nego prethodne godine
* Materijalni rashodi čine 10,33 % od ukupnih rashoda i veći su za 6,53 % nego prethodne godine
* Financijski rashodi manji su za 9,71 % nego prethodne godine
* Naknade građanima i kućanstvima na temelju osiguranja i druge naknade čine 5,63 % i veći su za 469,83 % nego prethodne godine
* Rashodi za nabavu nefinancijske imovine čine 2,45 % ukupnih rashoda i veći su za 36,16 % nego prethodne godine

|  |  |
| --- | --- |
| Planirani prihodi | 2.355.545,00 € |
| Ostvareni prihodi | 2.325.553,46€ |
| Indeks | 98,73 |

1. Ukupno izvršenje u odnosu na tekući/ rebalans plan:

|  |  |
| --- | --- |
| Planirani rashodi | 2.355.545,00 € |
| Ostvareni rashodi | 2.334.244,85 € |
| Indeks | 99,10 |

Dubrovnik, 25. 03 . 2024.

Ravnateljica:

Veronika Šmanjak